'ไบเดน' มุ่งหน้าเยือนยุโรป ร่วมประชุม G-20 และ COP26
From climate crisis to pandemic response, these are the issues to be discussed by world leaders in key summits 
WHITE HOUSE — ที่กรุงโรม ประธานาธิบดีไบเดนจะร่วมประชุมสุดยอด G-20 ในวันที่ 30-31 ตุลาคม ซึ่งมีประเด็นสำคัญเรื่องการระบาดของโควิด-19 การเปลี่ยนแปลงของสภาพภูมิอากาศโลก รวมทั้งการฟื้นฟูเศรษฐกิจโลก ขณะอยู่ที่กรุงโรม ผู้นำสหรัฐฯ ยังจะเข้าพบพระสันตะปาปาฟรานซิส ผู้นำศาสนาคริสต์นิกายโรมันคาธอลิก โดยประธานาธิบดีไบเดนคือหนึ่งในผู้นับถือศาสนาคริสต์นิกายนี้ด้วย ต่อจากนั้น ปธน.ไบเดน จะเดินทางต่อไปยังสก็อตแลนด์ เพื่อร่วมประชุม COP26 ที่เมืองกลาสโกว์ ในวันที่ 1-2 พฤศจิกายน ในการประชุมสุดยอดทั้งสองวาระนี้ ประธานาธิบดีสี จิ้งผิง ของจีน และประธานาธิบดีวลาดิเมียร์ ปูติน ของรัสเซีย ต่างไม่ได้เดินทางมาร่วมประชุมด้วยตัวเอง แต่จะใช้วิธีประชุมผ่านวิดีโอออนไลน์ ทำให้ประธานาธิบดีไบเดนจะกลายเป็นผู้นำการประชุมดังกล่าว ตามคำกล่าวของที่ปรึกษาด้านความมั่นคงของทำเนียบขาว เจค ซัลลิแวน ในสัปดาห์นี้